Til alle private dagtilbud

Registrering af oplysninger i det nationale dagtilbudsregister

Kære private dagtilbud

Dagtilbudsregisteret er den samlede og gældende oversigt over alle private og offentlige dagtilbud i Danmark. Per d. 1. juli 2021 trådte ”Bekendtgørelse om dataindberetninger på dagtilbudsområdet” i kraft (Se bekendtgørelsen i [Retsinformation](https://www.retsinformation.dk/eli/lta/2021/1384)). I denne bekendtgørelse fremgår det, at private tilbud, der er omfattet af [dagtilbudsloven](https://viden.stil.dk/display/DATIREG/Datamodel#Datamodel-Lovgrundlag), ved oprettelse og nedlæggelse af et dagtilbud samt ved ændringer i et dagtilbuds stamoplysninger straks skal indberette dette til dagtilbudsregisteret.

Det er derfor en lovbunden opgave at registrere og indberette ændringer i de nævnte oplysninger om dagtilbuddet.

I bedes først gå ind på Dagtilbudsregisteret og tjekke, hvorvidt jeres dagtilbud allerede er registreret: [www.dagtilbudsregister.stil.dk](https://dagtilbudsregister.stil.dk/)

* Hvis I er registreret, bedes I tjekke, hvorvidt alle oplysningerne er korrekte. Hvis de er, skal I ikke gøre mere nu, men I skal være opmærksomme på, at I fremadrettet skal sikre, at oplysningerne er ajourførte.
* Hvis I er registreret, men der er forkerte oplysninger, skal I kopiere de aktuelle oplysninger og notere i en supportsag, hvad der skal ændres. Følg denne guide til hvordan det gøres: [Indmeld ændringer til Dagtilbudsregisteret](https://viden.stil.dk/pages/viewpage.action?pageId=52592725)
* Hvis dagtilbuddet ikke fremgår af registeret, skal I i en supportsag notere alle relevante oplysninger (institution, type, adresse, ejerform, lovgrundlag mv.) i en supportsag: Følg denne guide til hvordan det gøres: [Indmeld ændringer til Dagtilbudsregisteret](https://viden.stil.dk/pages/viewpage.action?pageId=52592725)

Fristen for at melde oprettelse eller ændringer af dagtilbuddet ind er **senest mandag d. 22. november 2021.**

Hvis I har spørgsmål eller udfordringer vedr. oprettelse eller ændringer i dagtilbudsregistreret, kan I kontakte Styrelsen for It og Lærings support via [kontaktformularen](https://jira.stil.dk/servicedesk/customer/portal/7/create/179).

Med venlig hilsen

Styrelsen for IT og Læring